Huvaydo mahallasi. Huvaydo mahallasi – Toshkent shahar Shayxontohur tumanida joylashgan mahallalardan biri. Boʻston, Sh. Shoyusupov mahallalari bilan chegaradosh. Tarixi. 1962-yilda tashkil etilgan. Mahalla nomi 18-asrda yashagan shoir Xoʻjanazar Gʻoyibnazar oʻgʻli Huvaydo sharafiga qoʻyilgan. Mahalla tuzulishi. Mahallada 3 100 kishi istiqomat qiladi, aholining etnik tarkibi asosan oʻzbeklar (98 %). Mahalla hududida oʻrta maktab, 39-oilaviy poliklinika, bolalar bogʻchasi, „Huvaydo“ jome masjidi, 2 ta oziq ovqat doʻkoni joylashgan. Mahalla guzarida otalar choyxonasi, nuroniylar istirohat bogʻi mavjud. Uning markazida 2-jahon urushida halok boʻlganlarga yodgorlik oʻrnatilgan. Mahallada Oʻzbekiston xalq shoiri Poʻlat Moʻmin istiqomat qilgan. Oʻzbekiston xalq shoiri, „Oʻzbekiston Qahramoni“ Erkin Vohidov, Oʻzbekistonda xizmat koʻrsatgan fan arbobi, professor Manzura Hamidova shu mahallada yashagan. Fotih Asqarov va Obidxoʻja Ortiqxoʻjayev tomonidan „Mening mahallam Huvaydo“ kitobi (2003) nashr etilgan.